દેશમાં પાંચ રાજયોની ચુંટણીઓની જાહેરાતને લોકસભા ચુંટણીની સેમીફાઈનલ ગણવામાં આવી રહી છે. તેવા સમયે આ પાંચ રાજ્યોમાંથી મહત્વના ગણાતા ત્રણ રાજયોના સામે આવેલા ઓપિનિયન પોલના પરિણામ મુજબ ત્રણે રાજયોમાં ભાજપનો સફાયો અને કોંગ્રેસની જીતનું અનુમાન કરવામાં આવી રહ્યું છે. સી-વોટર અને એબીપીના ઓપીનીયન પોલ મુજબ ભાજપ ત્રણે રાજ્યોમાં સત્તા ગુમાવી રહી છે. તેમજ મોદી લહેરની કોઈ જ અસર જોવા નહીં મળે તેમજ ત્રણે રાજ્યોમાં કોંગ્રેસની જીત નક્કી માનવામાં આવી રહી છે.